**Erezia de-a te naște român**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ca pe cea mai curată lacrimă

din Ochiul Universului

Dumnezeul geniului

m-a sorbit din popor

Şi nu credeam

că

voi ajunge vreodată

să-i fiu

poetul deplin

Pururi tânăr

înfăşurat în versuri

cobor

de pe

baricadele tăcerii

Iar unde-am ajuns

De la Dunăre la Tisa

România plâsu-mi-s-a

Că nu mai poate străbate

De ciocoi şi strâmbătate

Vai de biet Român săracul

De ce Doamne nu-l ia dracul

Trage-n brazdă ca un bou

Schimbă-l Doamne şi-l fă nou

poezie de Costel Zăgan din Erezii de-o clipă II (14 ianuarie 2018)